Milleks on meile  vaja sõda?    Milleks?    Kas tõesti  toob sõda meile  selle superkhuuli heaoluühiskonna mida  me kaheksasada aastat oleme oodanud?    Et saame kõik koos käest kinni  mööda viimase mudeli järgi tehtud asfaldit kekselda  ja nuriseda,  et mehi ja naisi ei kohelda võrdselt  et passid on diskrimineerivad  ja et soo järgi ei tohi otsustada, kellega sa suhelda soovid    Selle superkhuuli heaoluühiskonna,  kus saame üleriigiliselt nutta  kui Ricardo oma vanaema ajust  leitud kuuli suhu pistab ja ära lämbub.  Sest see on "Armastuse tuul" viimane osa    Ja kõigil on vaba päev ja viime telemaja juurde küünlaid    Milleks on meile vaja sõda?    Misajast on sõda toonud meile  selle kuldse Jägermeistri kanistri  mida oleme oma kolmeteistkümnendast eluaastast  jõuludeks soovinud?    Või millal toob sõda isale  supersoft plaatinumtikandiga kanepiköie,  et teha viimasest päevast oma elu parim.    Millal?    Sest keda peakski kottima,  et Ameerika sõdurid vabastavad iga päev  sadu tuhandeid abituid inimesi.  Asetavad neile ümber kaela  faking pärlendavad  õnnemolekulid ning aitavad hea elu peale.    Miks see peakski kottima  kui sõda pole mulle veel midagi head toonud  peale armastuse ja vabaduse ja õnne    Millal on viimati sõda minu heaks midagi teinud?    Ja millal sõda üldse on olnud hea?    ma küsin seda endalt    ja ma küsin sellelt tüübilt,  kes raudkindlalt väidab,  et sõda on nagu eesti riik,  aga veel ilusam    Ja küsi seda endalt    kuula    Ning mõtle -  miks me siis pole juba rohkem teinud,  et sõda meil kogu aeg  käe-jala juures oleks